BCAP คว้า 2 รางวัลใหญ่ “นิตยสาร Asia Asset Management”
BCAP คว้า 2 รางวัลใหญ่ จากนิตยสาร Asia Asset Management ได้แก่ รางวัล “CEO of the Year” และรางวัล Fund launch of the year 
BCAP คว้า 2 รางวัลใหญ่ จากนิตยสาร Asia Asset Management ได้แก่ รางวัล “CEO of the Year” และรางวัล Fund launch of the year
31 มี.ค. 2565

นางเมธ์วดี ประเสริฐสินธนา กรรมการผู้จัดการ บริษัทหลักทรัพย์จัดการกองทุน (บลจ.) บางกอกแคปปิตอล หรือ BCAP กล่าวว่า นับเป็นเรื่องน่ายินดีที่บริษัทฯ ได้รับ 2 รางวัลใหญ่ในปีนี้ ซึ่งได้แก่ CEO of the Year และรางวัล Fund launch of the year ให้กับกองทุนเปิดบีแคป โกลบอล มัลติ แอสเซท (BCAP-GMA) และ กองทุนเปิดบีแคป โกลบอล มัลติ แอสเซท พลัส (BCAP-GMA PLUS) จาก Asia Asset Management’s 2022 Best of the Best Awards ซึ่งเป็นนิตยสารชั้นนำด้านการลงทุนในภูมิภาคเอเชีย เมื่อเร็วๆ นี้
ทั้งนี้รางวัล CEO of the Year สะท้อนการบริหารจัดการที่ดีภายใต้สถานการณ์ที่มีการเปลี่ยนแปลงอย่างรวดเร็ว ทำให้สามารถนำพาองค์กรให้เติบโตอย่างแข็งแกร่งและมีคุณภาพ ขณะที่กองทุนเปิด BCAP-GMA และ BCAP-GMA Plus ซึ่งร่วมมือกับพันธมิตร PICTET สถาบันการเงินชั้นนำของสวิสเซอร์แลนด์ ได้รับรางวัล Fund launch of the year ก็ถือเป็นกองทุนที่ประสบความสำเร็จ  มีสินทรัพย์ภายใต้การบริหารรวมกันกว่า 6 พันล้านบาท
“ทั้ง 2 รางวัลที่ได้รับสะท้อนความทุ่มเทและความเชี่ยวชาญในการบริหารกองทุนรวมถึงมาตรฐานของบริษัทและนโยบายการบริหารสินทรัพย์ เพื่อเป้าหมายในการบริหารเงินลงทุนให้ได้รับผลตอบแทนที่ดี ซึ่ง บลจ.บีแคป จะยังคงมุ่งมั่นพัฒนาเพื่อยกระดับการบริหารสินทรัพย์ให้ดียิ่งขึ้นไปอีกเพื่อส่งมอบสิ่งที่ดีที่สุดให้กับนักลงทุน” นางเมธ์วดี กล่าว 